- Hindi News
- National
- वार्ता के लिए नहीं आए अधिकारी, कलेक्ट्रेट में घुसे किसान, आधे घंटे गेट पर दिया धरना
वार्ता के लिए नहीं आए अधिकारी, कलेक्ट्रेट में घुसे किसान, आधे घंटे गेट पर दिया धरना
राजस्थानकिसान सभा की ओर से गुरुवार को कलेक्ट्रेट के आगे हुई सभा धरने के दौरान प्रशासन की ओर से वार्ता के लिए किसी अधिकारी के नहीं पहुंचने पर किसान आक्रोशित हो गए। किसान कलेक्ट्रेट के अंदर तक घुस गए तथा आधे घंटे तक गेट के बीच बैठकर सरकार प्रशासन के खिलाफ नारेबाजी करते रहे। कलेक्टर एडीएम के उपस्थित नहीं होने पर कोई भी अधिकारी वार्ता के लिए नहीं आया। दोपहर 3.15 बजे किसान उठकर गेट पर तैनात पुलिसकर्मियों ने किसानों को रोकने का प्रयास किया, तो पुलिस किसानों के बीच धक्का-मुक्की भी हुई। पुलिस व्यवस्था का धत्ता बताते हुए किसान गेट खोलकर कलेक्ट्रेट के अंदर पहुंच गए। किसानों ने गेट पर बैठकर धरना शुरू कर दिया तथा सरकार के खिलाफ नारेबाजी करने लगे। करीब आधे घंटे तक किसान गेट पर ही बैठे रहे। बाद में एसडीएम राकेश कुमार किसानों के बीच पहुंचे तथा मांग पत्र ज्ञापन लेकर किसानों को शांत किया।
देश को अंबानी, अडानी ने नहीं, किसान मजदूरों ने बनाया
धरनेको संबोधित करते हुए वक्ताओं ने कहा कि बीते 10 सालों में पूंजीपतियों का 36 लाख करोड़ का टैक्स माफ किया गया, इतनी राशि से नरेगा 100 साल तक चल सकती है। इस देश को अंबानी, अडानी ने नहीं, बल्कि किसान मजदूर ने बनाया है। किसानों का कर्जा भी माफ करना चाहिए। खेत बचेगा, तो किसान बचेगा और किसान बचेगा, तो ही देश बच पाएगा।
16मार्च को तहसीलों से रवाना होंगे शहीदी जत्थे, डालेंगे पड़ाव
धरनेके दौरान किसान सभा के 21 सूत्री मांग पत्र, आंगनबाड़ी कार्यकर्ताओं ने 11 सूत्री, माकपा ने तीन सूत्री असंगठित मजदूरों की ओर से सात सूत्री मांग पत्र सौंपा गया। किसान सभा के रामकरण चौधरी ने बताया कि प्रशासन समय रहते कार्रवाई नहीं करता है, तो 16 मार्च को सभी तहसीलों से किसानों के शहीदी जत्थे रवाना होंगे जो कलेक्ट्रेट पर महापड़ाव डालेंगे।
सरदारशहर-रतनगढ़रेल लाइन के रास्तों पर बने अंडर ब्रिज
भाकपाने सरदारशहर-रतनगढ़ रेल लाइन के कटानी रास्तों पर अंडर ब्रिज बनाने, मांगपत्र में हुडेरा में रतनगढ़ वेस्ट स्टेशन बदलने, राजलदेसर-हुडेरा कटानी रास्ते, नौसरिया, नौसरिया से गोगासर कटानी रास्ते, मेलूसर से गोलसर के कटानी रास्ते, श्मशान भूमि के कटानी रास्ते तथा पाबूसर से मालासर के कटानी रास्ते पर अंडर ब्रिज बनाने की मांग की।
चूरू. कलेक्ट्रेट का गेट रोक कर किसानों ने किया प्रदर्शन।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva